ශ්‍රී ලංකා පාපන්දු සම්මේලනය මෙහෙයවන චැම්පියන් ලීග් පාපන්දු තරගාවලියේ රත්නම් හා ශ්‍රී ලංකා පොලිස් ක්‍රීඩා සමාජ අතර පැවැති තරගයෙන් පොලිස් පිල ගෝල් 3 – 0 ක විශිෂ්ට ජයක් වාර්තා කළේය.පොලිස් ක්‍රීඩාංගණයේ පැවැති මේ තරගය නැරැඹීමට විශාල ප්‍රේක්‍ෂක පිරිසක් පැමිණ සිටි අතර ආරම්භයේ සිටම තරගය උණුසුම් මුහුණුවරක් ගත්තේය.දිගින් දිගටම තරග ජයග්‍රහණ ලබා ලකුණු සටහනේ පෙරමුණේම සිටින රත්නම් පිල පොලිස් ක්‍රීඩා සමාජය හමුවේ ලැබූ පරාජය සති අන්තයේ කාගේත් දැඩි අවධානයට ලක්වූ සිදුවීමකි.